
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT                                  

Bucureşti, 4 mai 2006
Nr.29/124
AVIZ

asupra propunerii legislative privind construirea de cămine studenţeşti 
(PL-x 261/2006) 

În conformitate cu prevederile art.95 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport a primit spre dezbatere şi avizare propunerea legislativă privind construirea de cămine studenţeşti (PL-x 261/2006). 

În urma dezbaterilor, în şedinţa din 3 mai 2006, Comisia, cu unanimitate de voturi, a decis emiterea unui aviz negativ, din următoarele motive:

- prevederile propuse încalcă autonomia locală, obligând administraţiile locale să pună la dispoziţia investitorilor terenurile pentru construirea de cămine studenţeşti;

- preţul de concesionare şi durata concesionării nu se stabilesc prin lege;

- împovărează universităţile, care trebuie să suporte viabilizarea terenului dacă investiţiile nu au fost finalizate.

            PREŞEDINTE,                                                                  SECRETAR,

       Lia Olguţa Vasilescu                                                               Mihai Radan 

